Promjenjiva uloga stručne podrške u potpori inkluzivnom odgoju i obrazovanju

**Alat za samopregled politika**

**Europska agencija za posebne potrebe i uključivo obrazovanje**

Europska agencija za posebne potrebe i uključivo obrazovanje (Agencija) neovisna je i samoupravna organizacija. Agenciju sufinanciraju ministarstva obrazovanja njezinih država članica i Europska komisija putem operativne bespovratne pomoći u okviru obrazovnog programa Europske Unije (EU).

Financira Europska unija. Izražena stajališta i mišljenja, međutim, odražavaju samo stajališta i mišljenja autora i ne predstavljaju nužno ona Europske unije ili Europske komisije. Za njih se ne mogu smatrati odgovornima niti Europska unija niti Europska komisija.

Stajališta koja je u ovom dokumentu iznijela neka osoba ne predstavljaju nužno službena stajališta Agencije, njezinih država članica ili Europske komisije.

© **European Agency for Special Needs and Inclusive Education 2022**

Urednici: Mary Kyriazopoulou, Anthoula Kefallinou, Serge Ebersold, Per Skoglund, Eloy Rebollo Píriz i Mikkel Lučić Wichmann

Ova publikacija predstavlja resurs otvorenog izvora. To znači da mu možete slobodno pristupati, upotrebljavati ga i dijeliti uz odgovarajuće pozivanje na Europsku agenciju za posebne potrebe i uključivo obrazovanje. Za više informacija o politici Agencije o otvorenom pristupu pogledajte: [www.european-agency.org/open-access-policy](http://www.european-agency.org/open-access-policy).

Ovu publikaciju možete citirati kako slijedi: Europska agencija za posebne potrebe i uključivo obrazovanje, 2022. *Promjenjiva uloga stručne podrške u potpori inkluzivnom odgoju i obrazovanju: Alat za samopregled politika.* (M. Kyriazopoulou, A. Kefallinou, S. Ebersold, P. Skoglund, E. Rebollo Píriz i M. Lučić Wichmann, urednici). Odense, Danska

Ovo je djelo licencirano pod međunarodnom licencom [Creative Commons Imenovanje-Nekomercijalno-Dijeli pod istim uvjetima 4.0](https://creativecommons.org/licenses/by-nc-sa/4.0/). Ovu publikaciju možete slobodno dijeliti i prilagođavati.

U cilju veće pristupačnosti, ovo je izvješće dostupno na 25 jezika i može mu se pristupiti u elektroničkom formatu na mrežnoj stranici Agencije: [www.european-agency.org](http://www.european-agency.org/)

Ovo je prijevod izvornog teksta na engleskom. U slučaju nedoumice u vezi s točnošću informacija u prijevodu, pogledajte izvorni tekst na engleskom jeziku.

ISBN: 978-87-7599-041-2 (elektronički)

**Tajništvo**

Østre Stationsvej 33

DK-5000 Odense C Danska

Telefon: +45 64 41 00 20

[secretariat@european-agency.org](mailto:secretariat@european-agency.org)

**Ured u Bruxellesu**

Rue Montoyer 21

BE-1000 Bruxelles Belgija

Telefon: +32 2 213 62 80

[brussels.office@european-agency.org](mailto:brussels.office@european-agency.org)

**SADRŽAJ**

[Uvod 5](#_Toc126759351)

[Cilj alata 5](#_Toc126759352)

[Primjena alata 6](#_Toc126759353)

[Pripreme 6](#_Toc126759354)

[Ispunjavanje alata 6](#_Toc126759355)

[Promišljanje odgovora 7](#_Toc126759356)

[Alat za samopregled u odnosu na politiku u vezi promjenjive uloge   
stručne podrške (CROSP) 8](#_Toc126759357)

[Prvo vodeće načelo: Stvaranje zajedničke posvećenosti uključivom obrazovanju 8](#_Toc126759358)

[Drugo vodeće načelo: Promicanje razmjene znanja i stjecanja kompetencija za   
uključivost kroz suradnju i umrežavanje 10](#_Toc126759359)

[Treće vodeće načelo: Osiguranje kontinuiranog stručnog učenja o uključivosti 12](#_Toc126759360)

[Četvrto vodeće načelo: Pružanje podrške inkluzivnom (ruko)vodstvu škole i upravljanju 14](#_Toc126759361)

[Peto vodeće načelo: Poticanje aktivnog uključivanja dionika 16](#_Toc126759362)

[Šesto vodeće načelo: Promicanje kontinuiranog nadzora i evaluacije 18](#_Toc126759363)

[Prilog 1.: Pojmovnik 21](#_Toc126759364)

[Prilog 2.: Okvir alata 25](#_Toc126759365)

[Vodeća načela 25](#_Toc126759366)

[Prioriteti politike i strategije 26](#_Toc126759367)

[Ključne akcije 26](#_Toc126759368)

[Prilog 3.: Validacija alata za samopregled na nacionalnoj razini 28](#_Toc126759369)

[Popis literature 29](#_Toc126759370)

Uvod

Projekt [„Promjenjiva uloga stručne podrške u potpori inkluzivnom odgoju i obrazovanju”](https://www.european-agency.org/activities/CROSP) (CROSP) koji je provodila Europska agencija za posebne potrebe i uključivo obrazovanje (Agencija) bavio se reorganizacijom stručne podrške u svrhu pružanja potpore pravu na uključivo obrazovanje svih učenika. Cilj projekta bio je utvrditi i analizirati izazove i mogućnosti unutar politike i prakse svake pojedine države koji utječu na reorganizaciju i reformu stručne podrške na putu prema uključivom obrazovanju za sve učenike.

Pomoću pristupa vršnjačkog učenja, 18 je država članica Agencije sudjelovalo na tematskim radionicama i razmjenjivalo iskustva i stajališta o ovoj temi. Na tematskim radionicama utvrđeno je šest međusobno komplementarnih vodećih načela koja predstavljaju osnovu za preusmjeravanje uloge stručne podrške prema pružanju potpore uključivom obrazovanju.

Svako vodeće načelo povezano je s nekoliko prioriteta politike i strategija koje su države tijekom radionica utvrdile kao učinkovitim. Svaki se pak prioritet politike i strategija raščlanjuju u ključne akcije kao primjeri učinkovite provedbe pripadajućih politika i strategija.

Ovaj je analitički proces bio osnova za izradu **plana za promjenu uloge stručne podrške**. Ovim se planom povezuje 6 vodećih načela i 17 prioriteta politike i strategija, uz primjere koraka ili prekretnica za učinkovitu provedbu (Europska agencija, 2022.).

Alat za samopregled u odnosu na promjenjivu ulogu stručne podrške (CROSP) obuhvaća sva vodeća načela, prioritete politike/strategije i indikativne ključne akcije u obliku pitanja za samorefleksiju.

Cilj alata

Glavna svrha alata za samopregled u odnosu na promjenjivu ulogu stručne podrške (CROSP) sastoji se od unaprjeđenja razvoja sustava uključivog obrazovanja kroz reorganizaciju stručne podrške. Cilj mu je državama omogućiti promišljanje i razvoj kontinuuma podrške uključivom obrazovanju kroz:

* podršku u procesu mapiranja njihova položaja na putu prema promjeni uloge stručne podrške pomoću iscrpnih pitanja za samorefleksiju;
* utvrđivanje sljedećih koraka za promjenu uloge stručne podrške.

Alat je uglavnom namijenjen donositeljima politike/pravila na nacionalnoj/regionalnoj/lokalnoj razini, ali i donositeljima odluka i stručnjacima na razini škole.

Primjena alata

Alat se sastoji od skupa pitanja na koja odgovore može davati multidisciplinarni tim. Tim se može sastojati od donositelja odluka sa svih razina obrazovanja i/ili drugih dionika, uključujući stručnjake iz redovne i stručne podrške.

Alat predstavlja dokument **otvorenog izvora**. Bit će dostupan na svim jezicima Agencije. Države se alatom mogu slobodno koristiti i nadograđivati ga nakon što provedu validaciju alata i prilagodbu njegovih koncepata i terminologije vlastitom nacionalnom kontekstu (za više informacija, pogledajte [Prilog 3.](#annex3)).

Ovisno o nacionalnim prioritetima, države mogu donijeti odluku da će se koristiti cijelim alatom za samopregled ili pak samo nekim njegovim dijelovima, odnosno da će se usredotočiti na konkretna vodeća načela i/ili konkretna pitanja.

Alat se također može podijeliti raznim dionicima radi korištenja i razmjene stajališta. Imajte u vidu da bi neka područja mogla biti relevantnija za donositelje politike/pravila, dok bi druga mogla biti korisnija praktičarima na terenu. Dakle, odgovore na najrelevantnija pitanja mogu davati odgovarajući dionici na način da svaki put kada se sastanu raspravljaju o odabranim temama. Korisnici alata mogu se sastajati više puta i tako iskoristiti priliku za povezivanje.

Pripreme

Prije odgovaranja na pitanja iz alata, korisnici moraju donijeti odluku o sljedećem:

* Tko će sudjelovati u ispunjavanje alata?
* Koje su dodatne informacije potrebne?

Ispunjavanje alata

U alatu se korisnike poziva da odgovore na skupinu refleksivnih pitanja koja se temelje na konkretnim prioritetima politike/strategijama, kao i ključnim akcijama koje su potrebne za pružanje podrške promjenjivoj ulozi stručne podrške.

Svako pitanje može biti raspoređeno u jedan od četiri stupnja provedbene ljestvice:

1. **Još ne** – Ključne politike i akcije još uvijek nisu u razmatranju;
2. **U planu** – Plan odnosno ideja postoji, ali provedba još uvijek nije započela;
3. **Djelomično postoji** — Provedba je započela, ali potrebno ju je proširiti i unaprijediti;
4. **Postoji** — Provedba je visoke kvalitete, velikog opsega i dosljedna.

Stupac **Komentari** predviđen je za evaluacijske komentare koji se odnose na kvalitetu provedbe ključnih politika i akcija ili drugih dostupnih dokaza (uključujući informacije o nadzoru i evaluaciji, podatke koji se temelje na dokazima itd.).

Promišljanje odgovora

Nakon što su zajednički odgovorili na skup pitanja, korisnici započinju raspravu s ciljem utvrđivanja potrebnih prioriteta politike/strategija/ključnih akcija koji već postoje, koji možda nedostaju i/ili koje je potrebno unaprijediti i dodatno razvijati.

Konkretno, korisnici mogu razgovarati o sljedećim pitanjima za svako vodeće načelo:

1. Gdje se trenutačno nalazimo na putu prema realizaciji svakog vodećeg načela?
2. Koje su naše snage u tom smislu?
3. Koja područja trebamo unaprijediti/dodatno razvijati?
4. Koja bi bila naša tri prioriteta/sljedeći koraci koje treba razmotriti?
5. S kim trebamo razgovarati o tim prioritetima?

Korisnici kroz razmišljanje o ovim pitanjima mogu odrediti eventualne praznine i dogovoriti konkretne ključne akcije potrebne za lakšu provedbu uključivog obrazovanja. Ovim se procesom može odrediti smjer budućeg razvoja na nacionalnoj, regionalnoj i lokalnoj razini.

Alat za samopregled u odnosu na politiku u vezi promjenjive uloge stručne podrške (CROSP)

Prvo vodeće načelo: Stvaranje zajedničke posvećenosti uključivom obrazovanju

Prioritet politike/strategija 1.1: Postoji zajednička posvećenost uključivom obrazovanju koja je podržana kroz političku volju za poticanje *dugoročnih promjena*

| **Ključna akcija** | **0 — Još ne** | **1 — U planu** | **2 — Djelomično postoji** | **3 — Postoji** | **Komentari** |
| --- | --- | --- | --- | --- | --- |
| **1.1.1**: Postoje li međuresorna tijela koja podupiru dugoročne promjene prema uključivom obrazovanju? |  |  |  |  |  |
| **1.1.2**: Postoje li mjere upravljanja i/ili osiguranja financijskih sredstava koje stručnjake iz redovne i stručne podrške potiču da se posvete dugoročnim promjenama? |  |  |  |  |  |
| **1.1.3**: Dopuštaju li strukture podrške stručnjacima iz stručne podrške preuzimanje odgovornosti za sve učenike? |  |  |  |  |  |
| Ostalo *(molimo navesti)* |  |  |  |  |  |

Prioritet politike/strategija 1.2: U nacionalnim politikama sadržana je zajednička posvećenost uključivom obrazovanju uz podršku *pristupa na temelju ljudskih prava*

| **Ključna akcija** | **0 — Još ne** | **1 — U planu** | **2 — Djelomično postoji** | **3 — Postoji** | **Komentari** |
| --- | --- | --- | --- | --- | --- |
| **1.2.1**: Postoji li jasna i dugoročna politička posvećenost podršci pristupu koji se temelji na ljudskim pravima u zakonodavstvu i politici? |  |  |  |  |  |
| **1.2.2**: U skladu s pristupom koji se temelji na ljudskim pravima, postoji li jasan odmak od liječničkog prema društveno-pedagoškom pristupu? |  |  |  |  |  |
| **1.2.3**: Postoje li pokazatelji koji dokazuju provedbu društveno-pedagoškog pristupa? |  |  |  |  |  |
| Ostalo *(molimo navesti)* |  |  |  |  |  |

Prioritet politike/strategija 1.3: Postoje politike i strategije kojima se promiče *zajedničko razumijevanje* uključivog obrazovanja u redovnom i stručnom sektoru

| **Ključna akcija** | **0 — Još ne** | **1 — U planu** | **2 — Djelomično postoji** | **3 — Postoji** | **Komentari** |
| --- | --- | --- | --- | --- | --- |
| **1.3.1**: Postoje li forumi za suradnički dijalog dionika iz redovne i stručne podrške? |  |  |  |  |  |
| **1.3.2**: Postoji li skup mjera koji omogućuje razvoj zajedničkog jezika u redovnom i stručnom sektoru? |  |  |  |  |  |
| **1.3.3**: Postoje li pokazatelji pomoću kojih bi se mogla procijeniti razina razumijevanja koncepta uključivog obrazovanja među stručnjacima iz redovne i stručne podrške? |  |  |  |  |  |
| Ostalo *(molimo navesti)* |  |  |  |  |  |

Drugo vodeće načelo: Promicanje razmjene znanja i stjecanja kompetencija za uključivost kroz suradnju i umrežavanje

Prioritet politike/strategija 2.1: Politikama i strategijama pruža se podrška razmjeni znanja kroz razvoj *zajednica odgojno-obrazovnih stručnjaka*

| **Ključna akcija** | **0 — Još ne** | **1 — U planu** | **2 — Djelomično postoji** | **3 — Postoji** | **Komentari** |
| --- | --- | --- | --- | --- | --- |
| **2.1.1**: Postoje li suradničke platforme kojima se promiče suradnja između stručnjaka iz redovne i stručne podrške? |  |  |  |  |  |
| **2.1.2**: Postoji li razmjena znanja kojom se školama pruža podrška u stvaranju uključivog, visokokvalitetnog okoliša za učenje? |  |  |  |  |  |
| **2.1.3**: Jesu li svi zadaci i uloge dionika jasno definirani? |  |  |  |  |  |
| Ostalo *(molimo navesti)* |  |  |  |  |  |

Prioritet politike/strategija 2.2: Preobrazbom posebnih škola u resursne centre osigurava se *razmjena znanja* među stručnjacima u stručnom i redovnom sektoru

| **Ključna akcija** | **0 — Još ne** | **1 — U planu** | **2 — Djelomično postoji** | **3 — Postoji** | **Komentari** |
| --- | --- | --- | --- | --- | --- |
| **2.2.1**: Postoje li mjere kojima se stručnjake iz stručne podrške potiče na dijeljenje njihova znanja i kompetencija u redovnom okruženju? |  |  |  |  |  |
| **2.2.2**: Postoje li pokazatelji za procjenu opsega ovog prijenosa znanja i kompetencija? |  |  |  |  |  |
| **2.2.3**: Postoje li mjere osiguranja financijskih sredstava i upravljanja kojima se osigurava jasna definicija zadaća i uloga svih dionika? |  |  |  |  |  |
| Ostalo *(molimo navesti)* |  |  |  |  |  |

Prioritet politike/strategija 2.3: *Osiguranjem kontinuuma podrške* od strane stručnjaka stručnjacima u redovnom obrazovanju, obiteljima i učenicima omogućuje se stjecanje kompetencija za uključivost

| **Ključna akcija** | **0 — Još ne** | **1 — U planu** | **2 — Djelomično postoji** | **3 — Postoji** | **Komentari** |
| --- | --- | --- | --- | --- | --- |
| **2.3.1**: Postoje li mjere kojima se osigurava kontinuum podrške? |  |  |  |  |  |
| **2.3.2**: Postoji li alternativa podršci i mogućnosti na raspolaganju stručnjacima iz redovnog sustava obrazovanja, obiteljima i učenicima? |  |  |  |  |  |
| **2.3.3**: Postoje li pokazatelji za procjenu kvalitete osiguranog kontinuuma podrške? |  |  |  |  |  |
| Ostalo *(molimo navesti)* |  |  |  |  |  |

Treće vodeće načelo: Osiguranje kontinuiranog stručnog učenja o uključivosti

Prioritet politike/strategija 3.1: Mogućnostima stručnog učenja potiče se *zajednički jezik* o uključivosti za sve učenike

| **Ključna akcija** | **0 — Još ne** | **1 — U planu** | **2 — Djelomično postoji** | **3 — Postoji** | **Komentari** |
| --- | --- | --- | --- | --- | --- |
| **3.1.1**: Jesu li ključni koncept i načela uključivosti ugrađeni u mogućnosti kontinuiranog stručnog učenja? |  |  |  |  |  |
| **3.1.2**: Postoje li mjere kojima se osigurava zajednička obuka/tečajevi za stručnjake u redovnom i stručnom sektoru? |  |  |  |  |  |
| **3.1.3**: Postoje li mjere kojima se osigurava da mogućnosti stručnoga učenja uključuju ulazne podatke i iskustvo praktičara koji u svojem radu dolaze u doticaj s raznolikim učenicima? |  |  |  |  |  |
| Ostalo *(molimo navesti)* |  |  |  |  |  |

Prioritet politike/strategija 3.2: Stručnjaci iz redovnog i stručnog sektora opremljeni su odgovarajućim *kompetencijama/vještinama, kvalifikacijama i alatima* za rad s raznolikim skupinama

| **Ključna akcija** | **0 — Još ne** | **1 — U planu** | **2 — Djelomično postoji** | **3 — Postoji** | **Komentari** |
| --- | --- | --- | --- | --- | --- |
| **3.2.1**: Postoje li mjere kojima se osigurava da nastavni planovi i programi početnog obrazovanja učitelja/nastavnika uključuju koncept i načela uključivog obrazovanja? |  |  |  |  |  |
| **3.2.2**: Je li uključiva pedagogija ugrađena u stručno učenje kako učitelja početnika tako i iskusnih učitelja iz redovnog i stručnog sektora? |  |  |  |  |  |
| **3.2.3**: Postoje li mjere kojima se osiguravaju mogućnosti učenja u službi za sve stručnjake iz redovnog i stručnog sektora? |  |  |  |  |  |
| Ostalo *(molimo navesti)* |  |  |  |  |  |

Prioritet politike/strategija 3.3: *Povezivanje* mogućnosti stručnoga učenja za učitelje kako iz redovnog tako i iz stručnog sektora

| **Ključna akcija** | **0 — Još ne** | **1 — U planu** | **2 — Djelomično postoji** | **3 — Postoji** | **Komentari** |
| --- | --- | --- | --- | --- | --- |
| **3.3.1**: Postoje li strukture za suradnju stručnjaka? |  |  |  |  |  |
| **3.3.2**: Pruža li osoblje za stručnu podršku savjete i podršku učiteljima iz redovnog sustava obrazovanja o načinu rada s raznolikim skupinama učenika? |  |  |  |  |  |
| **3.3.3**: Postoje li programi za povezivanje stručne podrške i redovnog obrazovanja? |  |  |  |  |  |
| Ostalo *(molimo navesti)* |  |  |  |  |  |

Četvrto vodeće načelo: Pružanje podrške inkluzivnom (ruko)vodstvu škole i upravljanju

Prioritet politike/strategija 4.1: (Ruko)voditelji škole potiču *uključivu viziju* koja obuhvaća zajedničke vrijednosti, zajednički jezik i razumijevanje te holistički pristup

| **Ključna akcija** | **0 — Još ne** | **1 — U planu** | **2 — Djelomično postoji** | **3 — Postoji** | **Komentari** |
| --- | --- | --- | --- | --- | --- |
| **4.1.1**: Postoji li jasna definicija uključivosti u zakonodavstvu koju usvajaju (ruko)voditelji škole? |  |  |  |  |  |
| **4.1.2**: Temelji li se obuka (ruko)voditelja na pristupu koji uključuje cijelu školu? |  |  |  |  |  |
| **4.1.3**: Jesu li (ruko)voditelji iz redovnog sektora odgovorni za upravljanje raznolikošću (u svojstvu „pokretača”)? |  |  |  |  |  |
| Ostalo *(molimo navesti)* |  |  |  |  |  |

Prioritet politike/strategija 4.2: Osiguranje *sposobnosti i povjerenja* (ruko)vodstva škole iz redovnog i stručnog sektora u svrhu podrške uključivom obrazovanju

| **Ključna akcija** | **0 — Još ne** | **1 — U planu** | **2 — Djelomično postoji** | **3 — Postoji** | **Komentari** |
| --- | --- | --- | --- | --- | --- |
| **4.2.1**: Postoje li strukture za razvoj strategija (ruko)vodstva o uključivom obrazovanju? |  |  |  |  |  |
| **4.2.2**: Postoje li strukture podrške kako bi se timovi (ruko)vodstva osjećali sigurno u provedbi uključivog obrazovanja? |  |  |  |  |  |
| **4.2.3**: Imaju li timovi (ruko)vodstva potrebni stupanj autonomije za provedbu uključivog obrazovanja? |  |  |  |  |  |
| Ostalo *(molimo navesti)* |  |  |  |  |  |

Prioritet politike/strategija 4.3: (Ruko)vodstvo škole i upravljačke strukture podupiru uključivo obrazovanje kroz međusobnu *suradnju*

| **Ključna akcija** | **0 — Još ne** | **1 — U planu** | **2 — Djelomično postoji** | **3 — Postoji** | **Komentari** |
| --- | --- | --- | --- | --- | --- |
| **4.3.1**: Osiguravaju li (ruko)vodstvo škole i upravljačke strukture učinkovitu suradnju između višeprofesionalnih timova? |  |  |  |  |  |
| **4.3.2**: Promiču li (ruko)vodstvo škole i upravljačke strukture prijenos znanja od stručne do redovne podrške? |  |  |  |  |  |
| **4.3.3**: Promiču li (ruko)vodstvo škole i upravljačke strukture kontinuiranu suradnju i komunikaciju između škola, službi u zajednici, pružatelja obuke itd.? |  |  |  |  |  |
| Ostalo *(molimo navesti)* |  |  |  |  |  |

Peto vodeće načelo: Poticanje aktivnog uključivanja dionika

Prioritet politike/strategija 5.1: Postoje sveobuhvatne nacionalne politike i strategije koje su razvijene nakon *opširnih konzultacija* sa svim dionicima, s jasnom političkom vizijom i voljom

| **Ključna akcija** | **0 — Još ne** | **1 — U planu** | **2 — Djelomično postoji** | **3 — Postoji** | **Komentari** |
| --- | --- | --- | --- | --- | --- |
| **5.1.1**: Uključuje li nacionalno zakonodavstvo mjere/procese kojima se ohrabruje sudjelovanje dionika? |  |  |  |  |  |
| **5.1.2**: Postoje li procesi kojima se osigurava ista razina uključivanja dionika u ranom djetinjstvu, osnovnoškolskom i srednjoškolskom obrazovanju? |  |  |  |  |  |
| **5.1.3**: Je li sudjelovanje dionika ujednačeno u različitim regijama/općinama? |  |  |  |  |  |
| Ostalo *(molimo navesti)* |  |  |  |  |  |

Prioritet politike/strategija 5.2: Politikom se osigurava da su učenici i obitelji glavni akteri i da se smatraju *ključnim resursom* u procesu učenja i poučavanja

| **Ključna akcija** | **0 — Još ne** | **1 — U planu** | **2 — Djelomično postoji** | **3 — Postoji** | **Komentari** |
| --- | --- | --- | --- | --- | --- |
| **5.2.1**: Postoje li pravedne mogućnosti za sudjelovanje svih obitelji/učenika iz različitih sredina kako u redovnom tako i u stručnom sektoru (npr. sudjelovanje obitelji i učenika u izradi individualnih planova obrazovanja)? |  |  |  |  |  |
| **5.2.2**: Postoje li neki participativni kanali, strukture i/ili tijela (npr. vijeća učenika i škola, udruge za obitelj/osobe s invaliditetom) koji su osnovani i uključeni u školske aktivnosti? |  |  |  |  |  |
| **5.2.3**: Mogu li obitelji i učenici utjecati na odluke u vezi procesa poučavanja i učenja? |  |  |  |  |  |
| Ostalo *(molimo navesti)* |  |  |  |  |  |

Šesto vodeće načelo: Promicanje kontinuiranog nadzora i evaluacije

Prioritet politike/strategija 6.1: Postoje *nacionalni pokazatelji* kvalitetnog uključivog obrazovanja kojima se uzimaju u obzir lokalne varijacije, raznolikost potreba učenika i uloga stručne podrške

| **Ključna akcija** | **0 — Još ne** | **1 — U planu** | **2 — Djelomično postoji** | **3 — Postoji** | **Komentari** |
| --- | --- | --- | --- | --- | --- |
| **6.1.1**: Odražavaju li pokazatelji zajedničko razumijevanje kvalitetne uključive prakse kako u redovnom tako i u stručnom sektoru? |  |  |  |  |  |
| **6.1.2**: Postoji li sustavno sredstvo prikupljanja podataka za potrebe uključivog obrazovanja? |  |  |  |  |  |
| **6.1.3**: Zasnivaju li se odluke na valjanom sustavu prikupljanja podataka koji obuhvaća redovni i stručni sektor? |  |  |  |  |  |
| Ostalo *(molimo navesti)* |  |  |  |  |  |

Prioritet politike/strategija 6.2: Postoje *kooperativne strukture/procesi* za nadzor i evaluaciju

| **Ključna akcija** | **0 — Još ne** | **1 — U planu** | **2 — Djelomično postoji** | **3 — Postoji** | **Komentari** |
| --- | --- | --- | --- | --- | --- |
| **6.2.1**: Jesu li pokazatelji za nadzor i samovrednovanje stvoreni kroz suradnju stručnjaka iz redovnog i stručnog sektora kako bi se osiguralo ujednačeno razumijevanje i izbjegavanje otpora? |  |  |  |  |  |
| **6.2.2**: Postoje li inicijative/programi za poboljšanje znanja i vještina ključnih dionika iz redovnog i stručnog sektora u području analize i korištenja podataka? |  |  |  |  |  |
| **6.2.3**: Postoji li učinkovita suradnja između škole i obrazovnih tijela i sveučilišta u pogledu nadzora i korištenja podataka? |  |  |  |  |  |
| Ostalo *(molimo navesti)* |  |  |  |  |  |

Prioritet politike/strategija 6.3: Postoji *cjelovit sustav za nadzor* načina na koji stručna podrška pruža potporu redovnom sektoru u provedbi uključivog obrazovanja (koji pokriva podsustave unutarnje i vanjske evaluacije)

| **Ključna akcija** | **0 — Još ne** | **1 — U planu** | **2 — Djelomično postoji** | **3 — Postoji** | **Komentari** |
| --- | --- | --- | --- | --- | --- |
| **6.3.1**: Nadzire li se sustavom prikupljanja podataka način na koji stručna podrška podupire redovni sektor u provedbi uključivog obrazovanja? |  |  |  |  |  |
| **6.3.2**: Odražavaju li mehanizmi nadzora i evaluacije pristup koji uključuje cijelu školu s naglaskom na preprekama i čimbenicima koji olakšavaju poučavanje i učenje? |  |  |  |  |  |
| **6.3.3**: Rješavaju li se pitanja privatnosti, etike i ublažavanja rizika tijekom nadzora suradnje redovnog i stručnog sektora? |  |  |  |  |  |
| Ostalo *(molimo navesti)* |  |  |  |  |  |

Prilog 1.: Pojmovnik

U ovom su Prilogu sadržane definicije i pojašnjenja ključnih pojmova u alatu. Sadrži pojmove iz internetskog [Pojmovnika](https://www.european-agency.org/resources/glossary) Agencije, kao i pojmove koji se posebno odnose na projekt „Promjenjiva uloga stručne podrške u potpori inkluzivnom odgoju i obrazovanju” (CROSP).

**Dionik**: Odnosi se na donositelje politike/pravila, odgojno-obrazovne stručnjake, (ruko)voditelje škole, učenike/vršnjake, obitelji i pripadnike zajednice.

**Individualni plan/program obrazovanja [*individual education plan/programme* (IEP)]**: „Pisani plan kojim se utvrđuje sadašnja razina uspješnosti učenika, ali i dugoročni i kratkoročni ciljevi, kao i usluge i rokovi za realizaciju spomenutih ciljeva” ([UNESCO, 2020.](https://unesdoc.unesco.org/ark:/48223/pf0000373718), str. 420.).

Roditelji, učenici, ali i ostali profesionalci/stručnjaci mogu biti uključeni u izradu individualnih planova obrazovanja.

**Izgradnja sposobnosti**: Procesi za razvoj i jačanje stavova, vještina i sposobnosti stručnjaka. Također se uzimaju u obzir podrška i resursi koji su potrebni obrazovnim organizacijama i zajednicama za razvoj potrebnih radnih postupaka za uključivo obrazovanje.

**Kontinuum podrške**: Kontinuum podrške i usluga odgovara cijelom nizu dodatnih potreba koje se susreću u svakoj školi. Kreće se od minimalne pomoći u redovnim učionicama do programa dodatne potpore učenju unutar škole. Također, prema potrebi, uključuje pomoć stručnih učitelja i vanjskog osoblja za podršku. Kontinuumom podrške osigurava se koherentna tranzicija unutar obrazovnih sustava i iz obrazovnih sustava u sustav rada. Njome se također osigurava suradnja među različitim uključenim dionicima.

**Odgojno-obrazovni stručnjaci**: Osoblje koje je završilo posebnu obuku i koje radi na utvrđivanju/vrednovanju, obrazovanju i učinkovitoj skrbi za učenike s potrebama za dodatnom podrškom. Osoblje može uključivati: koordinatore posebnog obrazovanja, posebne edukatore (učitelje za posebno obrazovanje), pomoćnike za podršku učenju (asistente u nastavi), odgojno-obrazovne psihologe, radne terapeute, logopede i jezične terapeute (stručnjake za govorno-jezičnu patologiju), pomoćnike u školi (asistente za njegu/školske pratitelje), socijalne radnike itd.

**Osiguranje financijskih sredstava**: Mehanizmi za dodjelu resursa (financijski, ljudski, tehnički itd.) kojima se promiče uključivost.

**Osiguranje kvalitete**: „Praksa upravljanja načinom proizvodnje robe ili pružanja usluga kako bi se osiguralo očuvanje visokog standarda” ([Oxford Learner’s Dictionaries](https://www.oxfordlearnersdictionaries.com/)).

Osiguranje kvalitete odnosi se na „politike, postupke i prakse osmišljene za ostvarenje, održavanje i unaprjeđenje kvalitete uključivog obrazovanja”. Također uključuje „način na koji obrazovne organizacije obrazlažu svoje aktivnosti, prihvaćaju odgovornost za njih i otvoreno i transparentno dijele informacije o svojim rezultatima” ([Europska agencija, 2018.](https://www.european-agency.org/sites/default/files/analysis_framework_for_mapping_inclusive_education_policies.pdf), str. 17.).

**Pokazatelji**: Mjere utemeljene na dokazima (kvalitativne i kvantitativne) koje omogućuju nadzor kvalitete i provedbe uključivog obrazovanja.

**Prepreke** (učenju): Prepreka je „problem, pravilo ili situacija koja sprječava nekoga da nešto učini ili koja nešto čini nemogućim” ([Oxford Learner’s Dictionaries](https://www.oxfordlearnersdictionaries.com/)).

Invaliditet se često smatra posljedicom „onemogućavajućih prepreka”. Problem je moguće riješiti projektiranjem podupirućeg, pristupačnog okoliša.

U obrazovanju, ali i tijekom procesa učenja, mogu postojati mnoge prepreke ili okolnosti koje ograničavaju cjelovito sudjelovanje učenika. Mnogi učenici imaju različite zahtjeve (kratkoročne i dugoročne) koje je potrebno uzeti u obzir kako bi mogli sudjelovati u svim aktivnostima i ostvarivati sve prednosti koje proizlaze iz dostupnih mogućnosti.

Na cjelovito i aktivno sudjelovanje učenika mogu utjecati negativni stavovi i način razmišljanja koji se temelji na deficitima, fizičke prepreke, slab pristup komunikacijskim pomagalima i odgovarajućim informacijama u pristupačnim formatima ili nedostatak povjerenja i/ili obuke u vještinama potrebnim za sudjelovanje ([Europska agencija, bez datuma](https://www.european-agency.org/projects/organisation-provision-support-inclusive-education/increasing-inclusive-capability/what-restricts-participation-and-learning-all-children-and-young-people-and-what-action-can-be)).

**Pristup koji uključuje cijelu školu**: Ovaj pristup uključuje sve članove školske zajednice (tj. učenike, osoblje, obitelji i njegovatelje, pripadnike zajednice) i nastoji obuhvatiti sva područja školskog života. Pristupom je prepoznato da se stvarno učenje odvija kroz „formalni” nastavni plan i program i kroz „skriveni” nastavni plan i program, kao i kroz iskustva učenika sa životom u školi i zajednici.

**Pristup univerzalnog dizajna**: Univerzalni dizajn za učenje [*universal design for learning* (UDL)] predstavlja pristup koji se bavi raznolikim potrebama učenika kroz predlaganje fleksibilnih ciljeva, metoda, materijala i procesa vrednovanja u svrhu podrške edukatorima u realizaciji raznih potreba učenika. Nastavni planovi i programi koji se zasnivaju na univerzalnom dizajnu za učenje od početka se osmišljavaju na način da se njime zadovolje potrebe svih učenika. Okvir univerzalnog dizajna za učenje obuhvaća fleksibilan dizajn situacija za učenje s prilagodljivim opcijama koje svim učenicima omogućuju napredak iz vlastitih, individualnih početnih točaka (pogledajte [Centre for Applied Special Technology, bez datuma](http://www.udlcenter.org/aboutudl)).

**Raznolikost**: Višeslojni koncept koji može uključivati raznovrsne elemente i razine razlikovanja kao što su dob, pripadnost etničkoj skupini, klasa, spol, tjelesne sposobnosti, rasa, spolna orijentacija, vjerski status, obrazovna pozadina, geografski položaj, dohodak, bračni status, obiteljski status i radno iskustvo.

**Resursni centar**: Resursni centri ključni su obrazovni centri i/ili institucije posvećene pružanju podrške i savjetovanju za promicanje uključivosti. Resursni centar predstavlja preoblikovanu posebnu školu koja sama sebe ponovno definira kao dinamičan i višefunkcionalni prostor koji okuplja ljudske i materijalne resurse. Preobrazba od dionika iz posebnog sektora iziskuje djelovanje u svojstvu savjetnika za redovni sektor, čime školama prenose svoje znanje i stečeno iskustvo. Preobrazbom se mobiliziraju znanja i vještine škole za uključivost, uz uvažavanje znanja i iskustva svih.

**Stručna podrška**: Pojam „podrška” obuhvaća sve oblike podrške koji mogu pomoći u procesu sudjelovanja učenika s potrebama za dodatnom podrškom u obrazovanju: nastavni plan i program, postupci vrednovanja, oblici pedagogije, organizacija i upravljanje te resursi. Pojam „stručna podrška” obuhvaća različite vrste usluga stručne podrške, osobito:

* podršku unutar škole, čime se osigurava pomoć za učenike koji su u redovnim učionicama ili djelomično izvan redovnih učionica (posebni razredi, jedinice, programi, nastava o uključivosti i paralelna podrška, odnosno podrška jedan-na-jedan od strane stručnog osoblja);
* vanjsku podršku školama s ciljem njihova osnaživanja za uključivo djelovanje (resursni centri, mreže posebnih škola, mreže redovnih i posebnih škola);
* vanjsku podršku školama kroz individualiziranu podršku učenicima u sustavu redovnog odgoja i obrazovanja (fizioterapeuti, logopedi) uz podršku tijela za obrazovanje, zdravstvo ili socijalnu skrb;
* vanjsku podršku učenicima, kao što su posebne škole za učenike kojima je potrebna intenzivna podrška, a koje su pod nadležnošću tijela za obrazovanje, zdravstvo ili socijalnu skrb.

**Stručno učenje** odnosi se na svaku aktivnost u kojoj sudjeluju odgojno-obrazovni stručnjaci s ciljem stimulacije njihova razmišljanja i stručnih znanja i unaprjeđenja njihove prakse, čime se osigurava utemeljenost na dokazima i ažuriranost. Stručno učenje uključuje aktivnosti koje se odvijaju tijekom cijele profesionalne karijere pojedinca.

**Uključivo obrazovanje** pretpostavlja stvarnu promjenu na razini politike i prakse u pogledu obrazovanja. Učenici se stavljaju u središte sustava koji mora biti u stanju prepoznati, prihvatiti i odgovoriti na raznolikost među učenicima. Uključivo obrazovanje ima za cilj odgovoriti na načela učinkovitosti, jednakosti i pravednosti, gdje se raznolikost doživljava kao prednost. Učenici također trebaju biti spremni sudjelovati u društvu, imati pristup smislenom građanstvu i prihvaćati vrijednosti ljudskih prava, slobode, tolerancije i nediskriminacije.

**Upravljanje**: Strukture i procesi koji su osmišljeni kako bi se osigurala odgovornost, transparentnost i odaziv obrazovnog sustava. To može uključivati, na primjer, izgradnju mreža unutar i izvan škola, mehanizme nadzora i odgovornosti, pristupe vrednovanju (pedagoški naspram dijagnostičkog modela vrednovanja) itd.

**Zajednica odgojno-obrazovnih stručnjaka**: Zajednica odgojno-obrazovnih stručnjaka [*professional learning community* (PLC)] odnosi se na suradnju dionika u obrazovanju „oko školskih klastera koji uključuju... školsko osoblje i osobe u zajednici, kao i istraživače, lokalne lidere i donositelje politike/pravila” ([Europska agencija, 2015](https://www.european-agency.org/sites/default/files/Raising%20Achievement%20Conceptual%20Framework.pdf)., str. 7.).

Zajednice odgojno-obrazovnih stručnjaka mogu imati dvije glavne svrhe:

(1) poboljšanje vještina i znanja edukatora kroz suradničko učenje, razmjenu stručnosti i stručni dijalog te (2) unaprjeđivanje obrazovnih težnji, ostvarenja i postignuća učenika kroz jače (ruko)vodstvo i poučavanje. Zajednice odgojno-obrazovnih stručnjaka često funkcioniraju kao oblik [*akcijskog istraživanja*](https://www.edglossary.org/action-research/), odnosno kao način kontinuiranog propitkivanja, preispitivanja, usavršavanja i poboljšanja nastavnih strategija i znanja ([Great Schools Partnership, 2014.](https://www.edglossary.org/professional-learning-community/)).

Prilog 2.: Okvir alata

Na temelju informacija prikupljenih u radu na projektu „Promjenjiva uloga stručne podrške u potpori inkluzivnom odgoju i obrazovanju” (CROSP), alat sadrži vodeća načela, prioritete politike i strategije, kao i ključne akcije za podršku promjeni uloge stručne podrške. Alat se temelji na ranijim istraživanjima, kao i na dosadašnjim aktivnostima Agencije koje ukazuju na važne čimbenike i mehanizme za preobrazbu obrazovnih sustava.

Vodeća načela

Vodeća načela predstavljaju sveobuhvatna načela kojima se podupire provedba politika i strategija te sposobnost dionika za svakodnevnu provedbu uključivog obrazovanja.

Mogla bi se smatrati **krovnim temama** koje su usko povezane s promjenjivom ulogom stručne podrške. Ona dionicima iz redovne i stručne podrške omogućuju dijeljenje vizije o ulozi stručne podrške, čime se podupire suradnja. Usklađena su i donose dodatne dokaze u korist nedavnih [*Ključnih načela*](https://www.european-agency.org/resources/publications/key-principles-supporting-policy-development-implementation) Agencije (Europska agencija, 2021.) kojima se pruža podrška provedbi razvoja i prakse uključive politike.

Tijekom tematskih radionica utvrđeno je šest međusobno komplementarnih vodećih načela:

Prvo vodeće načelo: Stvaranje zajedničke posvećenosti uključivom obrazovanju

Svi dionici moraju razvijati zajedničke vrijednosti i zajedničku posvećenost osiguranju visokokvalitetnih mogućnosti učenja za sve učenike u redovnom okruženju. Stručna podrška učenicima kojima je potrebna podrška trebala bi biti nadogradnja na društveno-pedagoški pristup, a ne liječnički.

Drugo vodeće načelo: Promicanje razmjene znanja i stjecanja kompetencija za uključivost kroz suradnju i umrežavanje

Donositelji odluka i stručnjaci kako iz redovnog tako i iz stručnog sektora trebali bi razmjenjivati znanja kroz suradnju na svim razinama obrazovanja, kao i na lokalnoj/regionalnoj/nacionalnoj razini.

Treće vodeće načelo: Osiguranje kontinuiranog stručnog učenja o uključivosti

Cjelokupno osoblje iz stručne i redovne podrške trebalo bi imati pristup kontinuiranim mogućnostima učenja, a to uključuje osobe na (ruko)vodećim položajima (odnosno one čiji je cilj prenositi vještine i kompetencije u odnosu na uključivost).

Četvrto vodeće načelo: Pružanje podrške inkluzivnom (ruko)vodstvu škole i upravljanju

Pristup univerzalnog dizajna poučavanju i učenju trebao bi djelovati kao resurs i njime bi se trebao podupirati rad stručnjaka na (ruko)vodećim položajima u redovnom i stručnom sektoru.

Peto vodeće načelo: Poticanje aktivnog uključivanja dionika

Obitelji, učenici i ostali dionici u zajednici trebaju imati podršku za aktivno sudjelovanje u procesu učenja i poučavanja.

Šesto vodeće načelo: Promicanje kontinuiranog nadzora i evaluacije

Cjelokupno osoblje iz stručne i redovne podrške trebalo bi raditi na pristupu koji uključuje cijelu školu s naglaskom na preprekama i čimbenicima koji olakšavaju poučavanje i učenje.

Prioriteti politike i strategije

Svako vodeće načelo povezano je s prioritetima politike i strategijama za koje su države na radionicama i u pisanim dokumentima utvrdile da predstavljaju učinkovitu praksu.

Prioriteti politike i strategije odnose se na dugoročne ciljeve politika koje treba ostvariti u vezi s promjenjivom ulogom stručne podrške te na vezu s načinima ostvarenja spomenutih ciljeva.

Svako vodeće načelo sadrži određene glavne prioritete politike i strategije kojima se pruža potpora promjenjivoj ulozi stručne podrške i koji se također međusobno nadopunjuju. Države smatraju da su ti prioriteti politike i strategije temeljni za realizaciju vrijednosti izraženih u vodećim načelima.

Okvir alata obuhvaća 17 prioriteta politike i strategija.

Ključne akcije

Svaki se pak prioritet politike i strategija raščlanjuju u ključne akcije kao primjeri učinkovite provedbe povezanih politika i strategija. Uključuju pitanja osiguranja financijskih sredstava, upravljanja, izgradnje sposobnosti i osiguranja kvalitete kojima se dionicima omogućuje provedba politika i strategija na koje se odnose.

Svaki prioritet politike i strategija sastoji se od nekoliko ključnih akcija koje se međusobno nadopunjuju uzimajući u obzir sljedeće:

* Što bi trebalo učiniti;
* Kako bi to trebalo učiniti;
* Kako provjeriti učinkovitost.

Postojeći okvir alata sastoji se od sljedećeg:

* 6 vodećih načela;
* 17 prioriteta politike i strategija;
* 51 ključna akcija.

Kao što je prikazano na Slici 1., svako vodeće načelo povezano je s nekoliko prioriteta politike i strategija, kao i s nekoliko ključnih akcija, a koje je potrebno promatrati holistički.

Dijagram toka koji prikazuje kako svako vodeće načelo (razina 1) vodi do prioriteta politike i strategija (razina 2), koji pak vode do ključnih akcija (razina 3).

**Druga ključna akcija (kako) (poduzimanje mjere i evaluacija)**

**Prva ključna akcija (kako)**

**(poduzimanje mjere i evaluacija)**

**Druga ključna akcija (kako) (poduzimanje mjere i evaluacija)**

**Prva ključna akcija (kako) (poduzimanje mjere i evaluacija)**

**Drugi prioritet politike i strategija (što)**

**Prvi prioritet politike i strategija (što)**

**Prvo vodeće načelo**

**(zašto)**

Slika 1. Veze između vodećih načela, prioriteta politike/strategija i ključnih akcija

Prilog 3.: Validacija alata za samopregled na nacionalnoj razini

Alat za samopregled dokument je otvorenog izvora. Korisnici ga mogu prevoditi i prilagođavati nacionalnom kontekstu.

**Prvi korak** u prilagodbi alata sastoji se od procesa validacije. To podrazumijeva utvrđivanje relevantnih ključnih sudionika iz različitih skupina dionika koji predstavljaju raznolike perspektive.

Odabrani ključni akteri mogu uključivati:

* donositelje odluka na nacionalnoj, regionalnoj i lokalnoj razini, od obrazovnog sektora ili povezanih sektora (tj. zdravstvo i socijalna skrb);
* (ruko)voditelje škole i liderske timove, kao i praktičare iz redovnog i stručnog sektora (uključujući pomoćno osoblje i stručno osoblje);
* predstavnike obitelji, mladih i društvenih organizacija, administratora, kao i izabranih dužnosnika, kao što su članovi školskog odbora, gradski vijećnici i predstavnici države.

Navedeni je popis **indikativan** budući da se skupine dionika među državama mogu razlikovati.

**Drugi korak** sastoji se od poziva odabranim dionicima na validaciju alata. Istraživanje njegove kulturne prikladnosti i korisnosti može se odvijati na radionicama, fokus-skupinama i/ili individualnim/grupnim intervjuima.

Tijekom procesa validacije, od sudionika se može zatražiti odgovor na sljedeća pitanja:

* Jesu li jasni svrha i koncepti alata?
* U kojoj je mjeri alat jednostavan za korištenje?
* U kojoj je mjeri smislen/relevantan za vas?
* U kojoj bi mjeri mogao poslužiti za podupiranje rasprava o uključivom obrazovanju?

Odgovorima na ova pitanja cilj je odrediti prilagodbe potrebne kako bi alat postao relevantan u kontekstu države. To može uključivati:

* odluku o tome hoće li se upotrijebiti cijeli alat ili samo njegovi dijelovi (tj. usredotočenost na konkretna vodeća načela i/ili konkretna pitanja), u skladu s nacionalnim prioritetima;
* povratne informacije o pojedinim elementima alata (tj. pregled i prilagodba jezika i koncepata okruženju u pojedinim državama, mijenjanje formulacije odnosno dodavanje/brisanje pitanja itd.);
* odluku o procesu korištenja alata za samopregled u državi.

Popis literature

Centre for Applied Special Technology, bez datuma. *About Universal Design for Learning [O univerzalnom dizajnu za učenje]*.   
[www.cast.org/impact/universal-design-for-learning-udl](http://www.cast.org/impact/universal-design-for-learning-udl) (Zadnji put pristupljeno u rujnu 2022.)

Europska agencija za posebne potrebe i uključivo obrazovanje, 2015. *Raising the Achievement of All Learners in Inclusive Education. Project Conceptual Framework and Terminology [Poboljšanje uspjeha svih učenika u uključivom obrazovanju. Konceptualni okvir i terminologija projekta]*. (V. Donnelly, P. Skoglund i H. Weber, urednici). Odense, Danska. [www.european-agency.org/sites/default/files/Raising Achievement Conceptual Framework.pdf](https://www.european-agency.org/sites/default/files/Raising%20Achievement%20Conceptual%20Framework.pdf) (Zadnji put pristupljeno u rujnu 2022.)

Europska agencija za posebne potrebe i uključivo obrazovanje, 2018. *Analysis Framework for Mapping Inclusive Education Policies [Analitički okvir za mapiranje politika uključivog obrazovanja]*. (V. Soriano, A. Watkins, M. Kyriazopoulou, V. Donnelly, A. Kefallinou, S. Ebersold i G. Squires, urednici). Odense, Danska.   
[www.european-agency.org/resources/publications/analysis-framework-mapping-inclusive-education-policies](http://www.european-agency.org/resources/publications/analysis-framework-mapping-inclusive-education-policies) (Zadnji put pristupljeno u rujnu 2022.)

Europska agencija za posebne potrebe i uključivo obrazovanje, 2021. *Ključna načela — Podupiranje razvoja i provedbe politike za uključivo obrazovanje.* (V. J. Donnelly i A. Watkins, urednici). Odense, Danska.   
[www.european-agency.org/resources/publications/key-principles-supporting-policy-development-implementation](http://www.european-agency.org/resources/publications/key-principles-supporting-policy-development-implementation) (Zadnji put pristupljeno u rujnu 2022.)

Europska agencija za posebne potrebe i uključivo obrazovanje, 2022. *Changing Role of Specialist Provision in Supporting Inclusive Education: Final Synthesis Report* *[Promjenjiva uloga stručne podrške u potpori inkluzivnom odgoju i obrazovanju: Konačno sažeto izvješće]*. (A. Kefallinou, M. Kyriazopoulou, S. Ebersold, P. Skoglund, E. Rebollo Píriz i M. Lučić Wichmann, urednici). Odense, Danska

Europska agencija za posebne potrebe i uključivo obrazovanje, bez datuma. *Increasing Inclusive Capability [Jačanje uključive sposobnosti]*.   
[www.european-agency.org/projects/organisation-provision-support-inclusive-education/increasing-inclusive-capability/what-limitts-participation-and-learning-all-children-and-young-people-and-what-action-can-be](http://www.european-agency.org/projects/organisation-provision-support-inclusive-education/increasing-inclusive-capability/what-limitts-participation-and-learning-all-children-and-young-people-and-what-action-can-be) (Zadnji put pristupljeno u rujnu 2022.)

Great Schools Partnership, 2014. ‘Professional learning community’ [„Zajednica odgojno-obrazovnih stručnjaka”], *Glossary of Education Reform*.   
[www.edglossary.org/professional-learning-community](http://www.edglossary.org/professional-learning-community) (Zadnji put pristupljeno u rujnu 2022.)

Oxford Learner’s Dictionaries. [www.oxfordlearnersdictionaries.com](https://www.oxfordlearnersdictionaries.com/) (Zadnji put pristupljeno u rujnu 2022.)

UNESCO, 2020. *Global Education Monitoring Report 2020: Inclusion and education: All means all [Globalno izvješće o praćenju obrazovanja za 2020.: Uključivost i obrazovanje: Svi znači svi]*. Pariz: UNESCO. [en.unesco.org/gem-report/report/2020/inclusion](https://en.unesco.org/gem-report/report/2020/inclusion) (Zadnji put pristupljeno u rujnu 2022.)